
ΕΕ5Τ 

Κθ35οη: 3ί9Β 
(θΓπϋθεΜθεΙ) 

1_θ03ΐϊοη: ΑΙίιβηΙ ΕΙΙιηίΚο 
Τγρο9Γ3(ίοί^^ 


ΑΠΟΦΑΣΕΙ Σ 

Αριθμ. 248334 

Ανάθεση αρμοδιοτήτων στον Υφυπουργό 
Εθνικής Άμυνας Ιωάννη Λαμπρόπουλο. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις: 

α. Του άρθρου 83 παράγραφος 2 του Συντάγματος, 
β. Των άρθρων 41 παράγραφος 5 και 90 του Κώδικα 
Νομοθεσίας για την Κυβέρνηση και τα Κυβερνητικά Όρ¬ 
γανα (Π.Δ. 63/2005, Α' 98). 

γ. Του Ν. 2292/1995 «Οργάνωση και λειτουργία Υπουρ¬ 
γείου Εθνικής Άμυνας, διοίκηση και έλεγχος των Ενό¬ 
πλων Δυνάμεων και άλλες διατάξεις» (Α' 35). 

δ. Του Ν. 3187/2003 «Ανώτατα Στρατιωτικά Εκπαιδευ¬ 
τικά Ιδρύματα (Α.Σ.Ε.Ι.)» (Α' 233). 

ε. Του Ν. 3433/2006 «Προμήθειες αμυντικού υλικού των 
Ενόπλων Δυνάμεων» (Α' 20). 

στ. Του Ν. 3883/2010 «Υπηρεσιακή εξέλιξη και ιεραρ¬ 
χία των στελεχών των Ενόπλων Δυνάμεων - Θέματα 
διοίκησης των Ενόπλων Δυνάμεων, Στρατολογίας και 
συναφείς διατάξεις» (Α' 167). 

ζ. Του Ν. 3978/2011 «Δημόσιες Συμβάσεις Έργων, Υπη¬ 
ρεσιών και Προμηθειών στους τομείς της Αμυνας και 
της Ασφάλειας - Εναρμόνιση με την Οδηγία 2009/81/ 
ΕΚ - Ρύθμιση θεμάτων του Υπουργείου Εθνικής Αμυνας» 
(Α' 137). 

η. Του Π.Δ. 290/2002 «Οργανισμός Πολιτικού Προσω¬ 
πικού Υπουργείου Εθνικής Αμυνας» (Α' 260). 

θ. Του Π.Δ. 83/2012 «Διορισμός του Αντωνίου Σαμαρά 
του Κωνσταντίνου, Αρχηγού του Κόμματος της «Νέας 
Δημοκρατίας» ως Πρωθυπουργού» (Α' 140). 

ι. Του Π.Δ. 89/2014 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 134). 

2. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1. Στον Υφυπουργό Εθνικής Αμυνας Ιωάννη Λαμπρό¬ 
πουλο αναθέτουμε τις κατωτέρω αρμοδιότητες: 

α. Την κατανομή της «οροφής» προσωπικού και των 
πιστώσεων για τους κλάδους των Ενόπλων Δυνάμεων 


(ΕΔ) στο Γ ενικό Επιτελείο Εθνικής Αμυνας (ΓΕΕΘΑ) και 
τις άλλες υπηρεσίες του Υπουργείου Εθνικής Άμυνας 
που προβλέπει το εδάφιο στ' της παραγράφου 3 του 
άρθρου 5 του Ν. 2292/1995 (ΦΕΚ Α' 35), όπως ισχύει. 

β. Τη συγκρότηση, ανασυγκρότηση και διάλυση μονά¬ 
δων των κλάδων των Ενόπλων Δυνάμεων (ΕΔ) και των 
διακλαδικών μονάδων, μετά από εισήγηση του οικείου 
Ανώτατου Συμβουλίου ή του ΓΕΕΘΑ και γνωμάτευση 
του Συμβουλίου Αρχηγών Γενικών Επιτελείων (ΣΑΓΕ) 
που προβλέπει το εδάφιο ζ' της παραγράφου 3 του 
άρθρου 5 του Ν. 2292/1995, όπως ισχύει. 

γ. Την υποβολή πρότασης για ένταξη εγκεκριμένων 
έργων, υπηρεσιών, προμηθειών στο Πρόγραμμα Δημο¬ 
σίων Επενδύσεων (Εθνικά και Συγχρηματοδοτούμενα 
Προγράμματα). 

δ. Την υπογραφή αποφάσεων κατανομής χρηματο¬ 
δότησης από το λογαριασμό οικείας Συλλογικής Από¬ 
φασης Έργου (ΣΑΕ) του Υπουργείου Εθνικής Άμυνας 
σε επιμέρους λογαριασμούς έργων του Προγράμματος 
Δημοσίων Επενδύσεων (Π.Δ.Ε.) του ΥΠΕΘΑ, ανεξαρτήτως 
ποσού, και την έγκριση, το συντονισμό, τον έλεγχο και 
την υπογραφή συμβάσεων προμηθειών υλικών, παροχής 
υπηρεσιών/εργασιών και εκτέλεσης έργων που συγχρη- 
ματοδοτούνται μέσω του Π.Δ.Ε. (Εθνικά και Συγχρημα¬ 
τοδοτούμενα Προγράμματα) για προϋπολογισμό μέχρι 
ποσού δέκα εκατομμυρίων (10.000.000) ευρώ, καθώς και 
το διορισμό, την αντικατάσταση των υπολόγων διαχει¬ 
ριστών έργων, προμηθειών κ.λπ. που χρηματοδοτούνται 
μέσω Π.Δ.Ε. 

ε. Τα προβλεπόμενα στο εδάφιο ι' της παραγράφου 
3 του άρθρου 5 του Ν. 2292/1995, όπως ισχύει. 

στ. Τον καθορισμό της πολιτικής σε θέματα εκπαί¬ 
δευσης, τοποθετήσεων και μεταθέσεων του πολιτικού 
προσωπικού του Υπουργείου Εθνικής Αμυνας (άρθρο 5 
παρ. 3 περ. ιη' Ν. 2292/1995). 

ζ. Το διορισμό, την πρόσληψη, εξέλιξη και μονιμοποίη¬ 
ση του διδακτικού εκπαιδευτικού προσωπικού των Ανώ¬ 
τατων Στρατιωτικών Εκπαιδευτικών Ιδρυμάτων, καθώς 
και το διορισμό και πρόσληψη ωρομίσθιου διδακτικού 
προσωπικού των λοιπών Στρατιωτικών Σχολών, Κέντρων 
Εκπαιδεύσεως και Σχολείων Εφαρμογής που υπάγονται 
στα Γ ενικά Επιτελεία των Ενόπλων Δυνάμεων. 

η. Τα προβλεπόμενα στις παραγράφους 16, 17 και 18 
του άρθρου 5 του Ν. 2292/1995, όπως ισχύει. 








23684 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


θ. Την άσκηση των οικονομικών αρμοδιοτήτων μέχρι 
του ποσού των δεκαπέντε εκατομμυρίων (15.000.000) 
ευρώ και των διοικητικών αρμοδιοτήτων, συμπεριλαμ- 
βανομένης και της έγκρισης των προϋπολογισμών, πλην 
του ορισμού των διοικήσεων αυτών, στα εποπτευόμενα 
νομικά πρόσωπα. 

ι. Την έγκριση, το συντονισμό, τον έλεγχο και την 
υπογραφή συμβάσεων προμηθειών αμυντικού και μη 
αμυντικού υλικού των Ενόπλων Δυνάμεων μέχρι του 
ποσού των δέκα εκατομμυρίων ευρώ (10.000.000) και 
τη λήψη αποφάσεων για θέματα κωδικοποίησης και 
τυποποίησης υλικών. 

ια. Τα προβλεπόμενα από τον Κώδικα Ποινικής Δικονο¬ 
μίας και την κείμενη νομοθεσία σχετικά με τις ποινικές, 
αστικές και διοικητικές υποθέσεις του Στρατιωτικού 
Προσωπικού. 

2. Στις παραπάνω αρμοδιότητες του Υφυπουργού πε¬ 
ριλαμβάνονται: 

α. Οι κοινοβουλευτικές, εκτός από τη νομοθετική πρω¬ 
τοβουλία. 


β. Η πρόταση για την έκδοση ατομικών και κανονιστι¬ 
κών διαταγμάτων. 

γ. Η έκδοση πράξεων ατομικού και κανονιστικού χα¬ 
ρακτήρα. 

δ. Η πρόταση για την έκδοση διαταγμάτων και η έκ¬ 
δοση πράξεων από κοινού με άλλους Υπουργούς - Ανα¬ 
πληρωτές Υπουργούς-Υφυπουργούς. 

3. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 2014 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 

